Polazeći od zajedničkog interesa i ukazane potrebe za unaprjeđenjem obrazovne i stručne saradnje, a u svrhu definisanja uzajamnih obaveza između:

Agencija za odnose sa javnošću Bejtovic Communications, Hiseta 15, 71000 Sarajevo, BiH, koju zastupa Una Bejtović, vlasnica i direktorica

i

Fakulteta političkih nauka Univerziteta u Sarajevu, Skenderija 72, 71000 Sarajevo, BiH, kojeg zastupa prof.dr. Sead Turčalo, dekan

(u daljem tekstu strane potpisnice) zaključili su

**SPORAZUM O SARADNJI**

Fakultet političkih nauka UNSA i Agencija Bejtovic Communications uvažavajući važnost upotpunjavanja teoretskog znanja praktičnim, ovim potvrđuju potrebu i spremnost na zajedničko djelovanje u cilju podizanja kvalitete obrazovnog i stručnog rada koje se realizira u vidu stručne prakse.

**I**

***Svrha***

Svrha ovog sporazuma je definisianje oblika saradnje između strana potpisnica u oblasti obrazovne i stručne djelatnosti iz nadležnosti Odsjeka za žurnalistiku/komunikologiju.

Saradnja će se odvijati na principima obostranog interesa, kroz zajedničko angažovanje materijalnih i ljudskih resursa.

**II**

***Aktivnosti definisane Sporazumom***

Primarna aktivnost čije provođenje predviđa ovaj ugovor je *organiziranje studentske prakse.*

Uvažavajući interes i potrebu za unaprjeđenjem stručnog obrazovanja studenata Odsjeka za žurnalistiku/komunikologiju i upoznavanja studenata sa praktičnim radom, strane potpisnice obavezuju se na zajednički rad u domenu praktičnog obrazovanja studenata i organiziranja studentske prakse.

Sporazum će se realizirati kroz kontinuiranu saradnju strana potpisnica na organiziranju studentske prakse, praćenju studenata kroz proces obavljanja prakse i evaluacije studenata po završetku tog procesa.

Praktična nastava realizirat će se shodno nastavnom planu i programu Odsjeka za žurnalistiku/komunikologiju Fakulteta političkih nauka Univerziteta u Sarajevu, te u skladu sa tehničkim i ljudskim kapacitetima agencije Bejtovic Communications za prijem studenata na praksu.

Pripremne radnje (odabir studenata, kreiranje listi, dostavljanje listi studenata) preuzima Fakultet političkih nauka Univerziteta u Sarajevu.

Aktivnosti tokom boravka studenata na praksi, u trajanju od ukupno 100 (stotinu) sati preuzima Agencija Bejtovic Communications.

Evaluaciju studenata nakon obavljene prakse preuzima Agencija Bejtovic Communications, koji predmetnom nastavniku dostavlja evaluaciju studenata, a predmetni nastavnik izvodi konačnu ocjenu studenta i unosi je u sistem na Fakultetu političkih nauka Univerziteta u Sarajevu.

**III**

***Trajanje sporazuma***

Sporazum stupa na snagu danom potpisivanja, a trajaće do 1.oktobra 2023. godine.

**IV**

Sporazum se može mijenjati potpisivanjem aneksa sporazuma strana potpisnica.

**V**

Fakultet političkih nauka UNSA može raskinuti ovaj Sporazum u roku od osam (8) dana u slijedećim slučajevima:

- ako utvrdi da ne postoje objektivne pretpostavke za uspješno izvođenje praktične nastave,

- ako utvrdi da strana potpisnica - partner ne postupa sukladno ugovorenim odredbama.

**VI**

Strane potpisnice saglasne su da sve eventualne sporove koji mogu proizaći iz ovog Sporazuma rješavaju sporazumno, a u protivnom nadležan je Općinski sud u Sarajevu.

**VII**

***Primjerci sporazuma***

Sporazum je sačinjen u 4 istovjetna primjerka, od kojih svaka strana potpisnica zadržava po dva.

Za **FAKULTET POLITIČKIH NAUKA** Za **Agencija Bejtovic Communications**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr. Sead Turčalo, Una Bejtović,

Dekan Direktorica

Broj: 01-3-253-8/20 Broj:

Sarajevo, 26.02.2020. Sarajevo, 26.02.2020.